Salmo 13
13
I to là gfisan du ftabeng di Dwata
Ani satu lingag Dabid.
1 Amugu Dwata, tan i klom fa mlifet deg?
Kel kè di landè sen?
Kel di kilen kafbayaam deg?
2 Tan i klogu fa tmayud di klidù i nawagu?
Mlidù nawagu tayud duh di kafsasè i dad to dmuen deg.
3 Amugu Dwata, neyem i kagkahgu na tnabengam agu;
fuléam di deg i kgalgu du fye là agu fles mati;
4 du ku fles agu mati ken manla, “Tagfisanmi kenen,”
na lehew i dad mlayam deg di kagfisangu.
5 Kabay smalig agu di kakdom i landè kgilin,
na too agu lehew du falwaam agu kadang.
6 Amugu Dwata, mlingag agu di ge du mdà di bong kafyem di deg.